Princess Tower

Princess Tower (արաբ․՝ برج الأميرة‎‎), երկնաքեր Արաբական Միացյալ Էմիրությունների Դուբայ քաղաքում։ Գտնվում է Դուբայ Մարինա թաղամասում։ Շենքն ունի վերգետնյա 101 հարկ և 413,4 մետր բարձրություն։ Երկնաքերը թաղամասի մյուս երկնաքերերից տարբերվում է նրանով, որ ամբողջությամբ բնակելի է։ 2022 թվականի սեպտեմբերի դրությամբ՝ Princess Tower-ը Դուբայի երրորդ ամենաբարձր շենքն է՝ Բուրջ Խալիֆայից և Marina 101-ից հետո։ Այն աշխարհի 36-րդ ամենաբարձր շինությունն է։ 2012-2015 թվականներին Princess Tower-ը եղել է աշխարհի ամենաբարձր բնակելի շինությունը։ Ավելի ուշ, այդ տեղը գրավեց Նյու Յորքում գտնվող Պարկ-ավենյու, 432-ը։ Ընդհանուր նկարագիր Երկնաքերի ինժեներական աշխատանքները ղեկավարել և գլխավոր շինարարական ինժեների պաշտոնն զբաղեցրել է Սայիդ Մաջիդ Հաշմին ու փոխղեկավար Մոհամադ Ալի Ալոգայլին։ Երկնաքերում առկա է 763 բնակարան, 957 ստորգետնյա ավտոկայանատեղի, որոնք գտնվում են ստորգետնյա 6 հարկերում, ինչպես նաև 8 խանութ սրահներից։ Շինարարական աշխատանքներն ավարտվել են 2012 թվականի սեպտեմբերին, իսկ կառուցապատողը եղել է Tameer Holdings-ը։ Ընդհանուր առմամբ, շինությունը բաղկացած է 107 հարկից, ներառյալ՝ ստորգետնյա 6 հարկերը, 1 հիմնահարկից և վերգետնյա 100 հարկերից։ Princess Tower-ն ունի 414 մետր, հարևանությամբ գտնվող 23 Marina-ն՝ 395 մետր, Elite Residence-ը՝ 380,5 մետր, Almas Tower-ը՝ 363 մետր, իսկ W Marriott Marquis Towers-ի երկու երկնաքերերը՝ 355-ական մետր բարձրություն։ Համալիրի կազմում առկա են նաև փակ և բաց լողավազաններ, ամբողջությամբ գործող մարզադահլիճ, սաունա, սպա կենտրոն, մարզասրահ, մի քանի խաղասրահ, մանկական խաղահրապարակ, խնջույքների սրահ, ինչպես նաև դիտասրահ, որը գտնվում է երկնաքերի 97-րդ հարկում և որտեղ առկա է Wifi հասանելիություն։ Շինարարություն Պատկերասրահ Տես նաև Աշխարհի ամենաբարձր բնակելի շենքերի ցանկ Ծանոթագրություններ Արտաքին հղումներ Tameer.net Արխիվացված 2 Հուլիս 2019 Wayback Machine